text: बतौर कांग्रेस अध्यक्ष राहुल गांधी ने पीएम नरेंद्र मोदी और सत्तारूढ़ बीजेपी पर तीखा हमला बोला. उन्होंने बीजेपी पर देश को मध्यकाल में ले जाने और आग एवं हिंसा की राजनीति करने का आरोप लगाया. पार्टी के मुख्यालय में हुए एक समारोह में कांग्रेस के मुख्य निर्वाचन प्राधिकरण (सीईए) के अध्यक्ष एम रामचंद्रन ने उन्हें पार्टी अध्यक्ष पद पर निर्वाचित होने का प्रमाणपत्र सौंपा. इसी के साथ औपचारिक रूप से वह पार्टी के अध्यक्ष बन गये. इस अवसर पर सोनिया गांधी, पूर्व प्रधानमंत्री मनमोहन सिंह भी मौजूद थे.